A población maliense abarca un gran numero de grupos etnicos subsaharians, d'os quals a mayoría poseyen concordancias historicas, culturals, lingüisticas y relichiosas. Os bambaras, per luen, ye o grupo etnico mas extenso, conformando lo 36,5 % d'a población. En conchunto, os bambaras, os soninkés, os khassonkés y os malinkés (totz ells parti d'o grupo mandé) constituyen o 50 % d'a población. Atros grupos significativos son o peul (17 %), o voltaic (12 %), o songhai (6 %) y os tuareg y arabes (10 %). Historicament, Mali ha goyau de buenas relacions interetnicas; manimenos, existen tensions entre os songhai y os tuaregs.